My pa is in 1936 gebore in Natal, blonde blou oog kind, 1938 is sy pa dood en ouma word weduwee met skoonfamilie wat geen erg aan haar het nie en 3 stiefkinders. Lang storie kort moes sy met tasse en kind op die heup ‘n ander heenkome gaan soek terwyl die wêreld oorlog maak en die skoonfamilie die ander drie inneem. Sy lewe was hard, hy was ‘n slim aangeekind wat by familie gebly het terwyl sy ma moes werk. Hy leer homself lees op 3, help sy nefies wat ouer as hy is met hulle skool werk. Later toe ek al verstand gehad het na ouma se dood, het hy hulle gaan soek… die verlore 3. Hulle was stukkend en kwaad omdat ouma hul gelos het en die familie hul baie stief behandel het. Ek weet ouma kon nie eens vir hom sorg nie… Hy het nie weer met hul kontak gemaak nie. Alleen sy pad verder geloop met sporadiese kuiers by sy ma se Vrystaat familie. Vandag wonder ek oor die plek in Zululand waar hy in 1936 sy eerste asem teug gegee het, die oupa wat ek nooit geken het nie en die drie kinders en ek wonder of die ken van die plek en hulle nageslag sou gehelp het? Die ding sirkel, soms dink mens nie daar aan nie en dan op ‘n dag wonder ‘n mens maar weer. Die wonder laat mens effe wees.